Лимеров Павел Фёдорович

Лимеров Павел Фёдорович (1958) — коми фольклор да литература туялысь, филологияса доктор.

 Олан туй 
Павел Лимеров чужӧма 1958-ӧд вося урасьӧм тӧлысь 11-ӧд лунӧ Удора районса Мукты грездын. Мукӧдлаын гижӧма, мый чужӧма Кардор обласьтса Лешуконское сиктын. Челядьдырйиыс кольӧма Муктыын, медводдза кык восӧ велӧдчӧма Ыджыдъяг посёлокса школаын. 1969—1973 воясӧ велӧдчӧма Ичӧт Пераса шӧр школаын.
1977 воын помалӧма Печораса ювыв училишӧ, босьтӧма штурман-механик специальносьт, уджалӧма Улыс Печораса техучастокын «Сапсан» теплоход вылын. 1977—1980 воясӧ служитӧма Тихӧй океанын ПЛ Б-139 ваувса пыжын (Дунай пос.).

1987 воын помалӧма Сыктывкарса канму университетын филологиа факультетысь коми юкӧн.  1987—1989 воясӧ велӧдӧма Укваса 9-ӧд №-а школаын роч кыв да литература.

1992 воын помалӧма Кыв, литература да история институтса очнӧй аспирантура. 1996 воын Роч литература институтын (Пушкин керка) дорйӧма филология наукаясса кандидат ним вылӧ диссертация «Генезис и динамика мифологических образов (по материалам несказочной прозы народов Европейского северо-востока)» тема серти.

1992 восянь уджалӧ Коми наука шӧринса Кыв, литература да история институтын: медводз — младшӧй научнӧй сотрудник, сэсся — научный сотрудник (1994), старшӧй научнӧй сотрудник (1996), ведушӧй научнӧй сотрудник (1997). 1997—2007 воясӧ вӧлі пырӧ Кыв, литература да история институтса Туялысьяслӧн котырӧ, 2001—2007 воясӧ веськӧдлӧма фольклор юкӧдӧн.

Доктор ним вылӧ диссертация темаыс – «Нарративы христианизации в формировании коми литературной традиции в контексте русской словесности (XIV – нач. XX вв.)», дорйӧма Ставмирса литература институтын 2022-ӧд воын.

 Туялан удж 
Туясян нырвизьяс: фольклор, йӧзкостса оласног, абу мойдана прозалӧн поэтика да жанръяслӧн аслыспӧлӧслун, фольклор да литература костын йитӧдъяс да мытшӧдъяс, демонология, коми войтырлӧн религиозносьт.

Йӧзӧдіс 150-ысь унджык удж (ӧтувъя объёмыс 180 п.л.). На лыдын «Коми несказочная проза» велӧдан пособие (1998), «Мифология загробного мира» (1998) да «Образ св.Стефана Пермского в письменной традиции и в фольклоре народа коми» монографияяс (2009), «My пуксьӧм – Сотворение мира» (2005), «Войдӧр. Когда-то. Мифы, легенды, предания коми» (2012) да «Коми войтырлӧн шусьӧгъяс да кывйӧзъяс. Пословицы и поговорки коми народа» (2014) фольклор текст чукӧръяс.

 Небӧгъяс 
 Лимеров П. Ф. Коми несказочная проза: Учебное пособие по спецкурсу. — Сыктывкар, 1998. — 96 с.
 Лимеров П. Ф. Мифология загробного мира. — Сыктывкар, 1999. — 125 с.
 Му пуксьӧм — Сотворение мира / Сост., предисл., примеч. и перевод П. Ф. Лимерова. — Сыктывкар: Коми кн. изд-во, 2005. — 624 с.
 Лимеров П. Ф. Образ св. Стефан Пермского в письменной традиции и в фольклоре народа коми. — М.: Наука, 2008. — 256 с.
 Войдӧр. Когда-то. Мифы, легенды, предания коми / Сост. П. Ф. Лимеров. — Сыктывкар, 2012. — 160 с.
 Коми войтырлӧн шусьӧгъяс да кывйӧзъяс. Пословицы и поговорки коми народа / Сост. П. Ф. Лимеров. — Сыктывкар: ООО «Коми республиканская типография», 2014. — 208 с.
 Лимеров П. Ф. Иван Алексеевич Куратов. — Сыктывкар: Изд-во «Эском», 2018. — 272 с. – (Серия «Республика Коми: люди и время»). (тираж 1 тыс. экз.)
 Лимеров П. Ф. Каллистрат Фалалеевич Жаков. — Сыктывкар: Изд-во «Эском», 2021. — 296 с. – (Серия «Республика Коми: люди и время»).
 Лимеров П. Ф. Нарративы христианизации в формировании коми литературной традиции (XIV — начало XX вв.). — Тарту: Науч. изд-во «ЭЛМ», 2022. — 296 с.
 Лимеров П. Ф. Иван Куратов: жизнь и творчество основоположника литературы коми: монография. — Москва: ИНФРА-М, 2025. — 302 с. (Научная мысль)

 Мукӧдтор 
1996 восянь вӧлӧма «Арт» журналса медшӧр редактор вежысьӧн, 2016 восянь — медшӧр редакторӧн.

 Наградаяс 
 Наука юкӧнын П.А. Сорокин нима Коми Республикаса канму премиа (2007)
 Коми Республикаса Почёт грамота (2008)
 Журналистика юкӧнын Коми Республикаса канму премиа (2012)
 Коми Республикаса нимӧдана уджалысь (2018)Поздравляем нашего коллегу П.Ф.Лимерова с заслуженной наградой! // Кыв, литература да история институтлӧн сайт (2018.02.16 лун)

 Ӧшмӧсъяс 
 П.Ф. Лимер йылысь Финугор сайтын
 П.Ф. Лимеровлӧн туясян удж йылысь Кыв, литература да история институт сайтын (рочӧн)

 Ыстӧдъяс 

Категория:Персоналия анбурӧд
Категория:Персоналия:Коми
Категория:Туялысьяс
Категория:Фольклор туялысьяс
Категория:Коми фольклор туялысьяс
Категория:Коми литература туялысьяс
Категория:Ёвкӧдж сикт овмӧдчӧмин
Категория:Кыв, литература да история институт
Категория:Чужисны 1958 воын
Категория:Чужисны урасьӧм тӧлысь 11-ӧд лунӧ